Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: Az elõirányzatból a 93/2005. (V. 21.) Korm. rendelet alapján, az 1050/2005. (V. 21.) Korm. határozatban megjelölt települések a rendkívüli idõjárás miatti lakossági károk enyhítésére felvett – és a
Paragraph Index: 1215

2. Önkormányzat által szervezett közfoglalkoztatás támogatása ELÕIRÁNYZAT: 15 120,0 millió forint Általános szabályok: A települési önkormányzatot közfoglalkoztatási feladataihoz a következõk szerint számított keretösszeg illeti meg. A támogatás településenkénti éves összege 500 000 forint alapösszegbõl, valamint a rendszeres szociális segélyben részesültek és a közcélú munka keretében foglalkoztatottak száma alapján számított kiegészítõ összegbõl áll, amely nem lehet kevesebb, mint az a) pont szerint 2005. december 31-éig elnyert támogatás. A kiegészítõ összeg számítási módja: (RSZ + KC * 8,05) * 40 704 (forint) ahol RSZ = a települési önkormányzat által rendszeres szociális segélyben részesültek 2005. március, június és szeptember havi létszámadatainak átlaga, KC = a települési önkormányzat által közcélú munkával foglalkoztatottak 2005. március, június és szeptember havi létszámadatainak átlaga, 8,05 = a rendszeres szociális segélyezettek létszámának a közcélú munkával foglalkoztatottak létszámához viszonyított arányszáma, a 2005. március, június és szeptember havi országos adatok alapján, 40 704 = a települési önkormányzat fentiek szerinti (számított) létszámára jutó fajlagos támogatás. A támogatás – a közmunkaprogramban való önkormányzati részvételhez, valamint – a rendszeres szociális segélyezettek közcélú foglalkoztatására használható fel az a) és b) pontokban meghatározottak szerint. Az elõirányzatból – a települési önkormányzatokat megilletõ keretösszeg számítását megelõzõen – 511,6 millió forint tartalékot kell képezni, amely az a) pont szerinti közmunka program 2006. május 31-ét követõ idõszakban felmerülõ kiadásainak finanszírozását szolgálja. A tartalék felhasználása és

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes